Obecné zastupiteľstvo obce Abrahám na základe ust. §6 ods.1 a ust. § 11 ods.4 písm. g) zákona SNR č. 369/1990 Zb. o obecnom zriadení v znení neskorších právnych predpisov a na základe ust. § 140 ods. 9 zákona č. 245/2008 Z.z o výchove a vzdelávaní ( školský zákon ) a o zmene a doplnení niektorých zákonov

**v y d á v a**

**VŠEOBECNE ZÁVÄZNÉ NARIADENIE č. 4** /**2023**

**o určení výšky mesačného príspevku na čiastočnú úhradu nákladov na činnosť školských zariadení na území obce Abrahám**

**§ 1**

**Úvodné ustanovenia**

1. Obec Abrahám je zriaďovateľom:

A) Materskej školy - Abrahám č. 152

B) Školského klubu detí pri Základnej Michala Tareka – Abrahám č. 4 ako súčasť Základnej školy

C) Zariadenia školského stravovania - školská jedáleň, Abrahám č. 152

1. Účelom tohto nariadenia je určiť výšku príspevku zákonného zástupcu žiaka na čiastočnú úhradu nákladov na činnosť školského klubu detí.
2. Školský klub detí zabezpečuje pre deti, ktoré plnia povinnú školskú dochádzku na základnej škole, nenáročnú záujmovú činnosť podľa výchovného programu školského zariadenia zameranú na ich prípravu na vyučovanie a na uspokojovanie a rozvíjanie záujmov v čase mimo vyučovania a v čase školských prázdnin.

**§ 2**

**Druhy príspevkov v školách a školských zariadeniach**

Príspevky v školách a v školských zariadeniach upravené v tomto nariadení zahŕňajú :

a) príspevok za pobyt dieťaťa v materskej škole

b) príspevok na činnosť školského klubu deti

c) príspevok na čiastočnú úhradu výdavkov v školskej jedálni

**§ 3**

**Príspevok na pobyt dieťaťa v materskej škole**

Za pobyt dieťaťa v materskej škole prispieva zákonný zástupca na čiastočnú úhradu výdavkov mesačne na jedno dieťa sumou 20 EUR.

Príspevok v materskej škole sa neuhrádza za dieťa:

1. ktoré má jeden rok pred plnením povinnej školskej dochádzky,
2. ak zákonný zástupca dieťaťa predloží riaditeľovi materskej školy doklad o tom, že je poberateľom dávky v hmotnej núdzi a príspevkov k dávke v hmotnej núdzi (Zákon č. 599/2003 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov),
3. ktoré je umiestnené v zariadení na základe rozhodnutia súdu,
4. ktoré má prerušenú dochádzku do materskej školy na viac ako tridsať po sebe nasledujúcich kalendárnych dní z dôvodu choroby alebo rodinných dôvodov preukázateľným spôsobom,
5. ktoré nedochádzalo do materskej školy v čase školských prázdnin alebo bola prerušená prevádzka materskej školy zapríčinená zriaďovateľom alebo inými závažnými dôvodmi; v týchto prípadoch uhrádza zákonný zástupca pomernú časť určeného príspevku.

**§ 4**

**Príspevok** **na čiastočnú úhradu nákladov za pobyt v školskom klube detí**

1. Na čiastočnú úhradu nákladov spojených s činnosťou školského klubu detí prispieva zákonný zástupca na žiaka mesačne sumou:
2. 5 EUR, ak dieťa navštevuje školský klub menej ako 2 hodiny denne.
3. 10 EUR , ak dieťa navštevuje školský klub viac ako 2 hodiny denne.
4. Príspevok sa uhrádza vopred do 15. dňa príslušného kalendárneho mesiaca, ktorý predchádza kalendárnemu mesiacu, za ktorý sa príspevok uhrádza v hotovosti do pokladne Základnej školy Michala Tareka v Abraháme.

Pri neuhradení poplatku zákonným zástupcom za predchádzajúce tri mesiace, bude žiak zo školského klubu detí vylúčený riaditeľom školy.

**§ 5**

**Úhrada príspevku na čiastočnú úhradu nákladov za pobyt v školskom klube detí**

1. Zákonný zástupca alebo dospelá osoba majú povinnosť príspevok uhradiť spôsobom a za podmienok, ktoré určí riaditeľ školy alebo školského zariadenia (ďalej len „riaditeľ“) vo vnútornom predpise.
2. Riaditeľ je povinný účinné VZN, ako aj smernicu o podmienkach úhrady príspevku zverejniť na webovom sídle školy a v priestoroch školy.
3. Riaditeľ je povinný na stretnutí zákonných zástupcov a rodičov detí a žiakov (rodičovskom združení) informovať o výške príspevkov uhrádzaných zákonnými zástupcami.

**§ 6  
Postup pre zníženie alebo odpustenie príspevkov**

1. Žiadosť o zníženie alebo odpustenie príspevkov môže uplatniť zákonný zástupca u zriaďovateľa – obce Abrahám. Písomné žiadosti je potrebné doručiť na obecný úrad/mestský úrad.
2. Obec môže o žiadosti rozhodnúť za podmienky, že k žiadosti bude zo strany zákonného zástupcu predložený doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu.
3. Nárok na zníženie alebo odpustenie príspevku trvá len počas doby, kedy trvajú podmienky zníženia a odpustenia príspevkov, t. j. pokiaľ je zákonný zástupca poberateľom dávky v hmotnej núdzi a príspevkov k dávke v hmotnej núdzi podľa osobitného predpisu.
4. Ak dôjde k zmene skutočností rozhodujúcich o znížení alebo odpustení príspevku, zákonný zástupca túto skutočnosť bezodkladne písomne oznámi na obecný úrad.
5. Tento postup sa neuplatní, ak ide o deti a žiakov, na ktoré sa poskytuje dotácia podľa osobitného predpisu. Zákon 544/2010 Z.z. o dotáciách v pôsobnosti Ministerstva práce sociálnych vecí a rodiny.

**§ 7**

**Určenie výšky príspevku na čiastočnú úhradu nákladov v zariadení školského stravovania a určenie výšky príspevku na režijné náklady**

1. Školské jedálne, ktorých zriaďovateľom je obec Abrahám poskytujú stravovanie deťom a žiakom za čiastočnú úhradu nákladov, ktoré uhrádza zákonný zástupca (ďalej aj ako „ZZ“) vo výške nákladov na nákup potravín podľa vekových kategórií stravníkov v nadväznosti na odporúčané výživové dávky. Zákonný zástupca čiastočne prispieva na úhradu režijných nákladov na prevádzku zariadenia školského stravovania.
2. Finančné pásma určujú náklady na nákup potravín na jedno jedlo podľa vekových kategórií stravníkov a príspevok zákonného zástupcu dieťaťa a žiaka vo výške nákladov na nákup potravín. Sú stanovené Ministerstvom školstva, vedy, výskumu a športu Slovenskej republiky.
3. Príspevok, ktorý uhrádza zákonný zástupca dieťaťa (materskej školy, ďalej len „MŠ“) alebo žiaka (základnej školy ďalej len „ZŠ“) vo výške nákladov na nákup potravín podľa vekových kategórií stravníkov v nadväznosti na odporúčané výživové dávky a výška príspevku na režijné náklady sú určené za každý stravovací deň nasledovne:

|  |  |  |  |  |  |  |  |
| --- | --- | --- | --- | --- | --- | --- | --- |
| **Ukazovateľ** | **Náklady na nákup potravín na jedno jedlo 3. finančné pásmo** | | | **Spolu náklady na nákup potravín** | **Príspevok ZZ na režijné náklady za každý začatý mesiac, bez vyúčtovania** | **Dotácia na podporu výchovy k stravovacím návykom dieťaťa** | **Platba ZZ za jeden deň (doplatok na nákup potravín) v EUR** |
|  |
|  |
| **Desiata** | **Obed** | **Olovrant** |  |
| **MŠ** | 0,50 | 1,2 | 0,4 | 2,1 | 5 | 0 | 2,1 |  |
| (stravník - dieťa MŠ) |  |
|  |  |
| **MŠ** | 0,5 | 1,2 | 0,4 | 2,1 | 5 | 1,4 | 0,7 |  |
| (stravník - dieťa MŠ, ktoré spĺňa podmienku na dotáciu podľa § 4 ods. 3 písm. b) a c) zák. č. 544/2010 Z.z.) |  |
| **MŠ, ZŠ** | - | - | - | - | 5 | - | - |  |
| diétne stravovanie |  |
| **MŠ** | - | 2,1 | - | 2,1 | 5 | 0 | 2,1 |  |
| dospelý stravník |  |
| **ZŠ** | - | 1,7 | - | 1,7 | 5 | 0 | 1,7 |  |
| stravník – žiak prvého stupňa ZŠ |  |
| **ZŠ** | - | 1,7 | - | 1,7 | 5 | 2,1 | 0 |  |
| - stravník – žiak prvého stupňa ZŠ, ktorý spĺňa podmienku na dotáciu podľa § 4 ods. 3 písm. b) a c) zák. č. 544/2010 Z. z.) |  |
| **ZŠ** | - | 1,9 | - | 1,9 | 5 | 2,3 | 0 |  |
| stravník – žiak druhého stupňa ZŠ |  |
| **ZŠ** | - | 1,9 | - | 1,9 | 5 | 2,3 | 0 |  |
| stravník – žiak druhého stupňa ZŠ, ktorý spĺňa podmienku na dotáciu podľa § 4 ods. 3 písm. b) a c) zák. č. 544/2010 Z. z.) |  |
| **ZŠ** | - | 2,1 | - | 2,1 | 5 | 0 | 2,1 |  |
| dospelý stravník |  |

**§8**

**Podmienky úhrady nákladov za nákup potravín a režijných nákladov v školskej jedálni**

1. Náklady na nákup potravín uhrádza zákonný zástupca:

a) dieťaťa materskej školy a žiaka základnej školy za odobratú stravu v danom stravovacom dni,

b) dieťaťa materskej školy a žiaka základnej školy za neodobratú stravu v danom stravovacom dni, ak zákonný zástupca neodhlásil dieťa alebo žiaka najneskôr do 7,00 h aktuálneho pracovného dňa z poskytovania stravy v školskej jedálni v danom stravovacom dni,

c) dieťa materskej školy má nárok na dotáciu vo výške 1,40 EUR, žiak 1. stupňa základnej školy má nárok na dotáciu vo výške 2,10 EUR a žiak 2. stupňa základnej školy má nárok na dotáciu vo výške 2,30 EUR za každý deň, v ktorom sa dieťa zúčastnilo výchovno-vzdelávacej činnosti v materskej škole alebo vyučovania v základnej škole a odobralo stravu, ak spĺňa podmienky § 4 ods. 3 písm. b) a c) zák. č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky a naplnenie týchto podmienok preukázal zákonným spôsobom. Zákonný zástupca takéhoto dieťaťa / žiaka, ktorý spĺňa podmienky § 4 ods. 3 písm. b) a c) zák. č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky je povinný v prípade neúčasti dieťaťa na výchovno-vzdelávacom procese, svoje dieťa zo stravy včas odhlásiť, alebo uhradiť plnú výšku príspevku na stravovanie.

1. Príspevok na režijné náklady uhrádza zákonný zástupca dieťaťa materskej školy a žiaka základnej školy vo výške 5 EUR za každý začatý mesiac. Úhradu režijných nákladov je nutné realizovať najneskôr do posledného dňa predchádzajúceho mesiaca, v ktorom sa stravovanie poskytuje.
2. Ak dieťa neodobralo stravu z dôvodu, že zriaďovateľ nezabezpečil diétne jedlo podľa osobitného predpisu dieťaťu, u ktorého podľa posúdenia ošetrujúceho lekára zdravotný stav vyžaduje osobitné stravovanie, poskytnutú dotáciu na podporu výchovy k stravovacím návykom dieťaťa zriaďovateľ vyplatí rodičovi dieťaťa alebo fyzickej osobe, ktorej je dieťa zverené do starostlivosti rozhodnutím súdu.
3. Úhradu na nákup potravín je nutné zrealizovať najneskôr do posledného dňa predchádzajúceho mesiaca, v ktorom sa stravovanie poskytuje.
4. Úhradu príspevku na režijné náklady je nutné zrealizovať sumárne za každý, čo i len začatý mesiac poskytovania stravovania, v čase podania záväznej prihlášky na stravovanie.
5. Rozdiel medzi dotáciou na stravu podľa zákona č. 544/2010 Z.z. o dotáciách a nákladom na nákup potravín školská jedáleň použije na úhradu režijných nákladov s cieľom skvalitnenia kultúry stravovania v zariadení školského stravovania.
6. Zákonný zástupca dieťaťa, ktorému je poskytnutá dotácia na stravu podľa zákona č. 544/2010 Z.z. o dotáciách, uhrádza vopred pred nástupom dieťaťa na stravovanie príspevok na nákup potravín v sume maximálne 20 EUR. Presnú sumu určí vedúca školskej jedálne. Pri dodržaní podmienok na priznanie dotácie bude príspevok vrátený zákonnému zástupcovi. Pri nedodržaní podmienok a vyčerpaní príspevku na úhradu nákladov za neodhlásenú stravu (nákup potravín), zákonný zástupca do 5 dní odo dňa vyúčtovania uhrádza ďalšiu sumu určenú vedúcou školskej jedálne.
7. Za neodobratú alebo včas neodhlásenú stravu sa finančná ani vecná náhrada neposkytuje.
8. Možnosti odhlasovania zo stravovania určí prevádzka v prihláške na stravovanie.

**§ 9**

**Spoločné ustanovenia**

K úhrade príspevkov na čiastočnú úhradu nákladov za pobyt v materskej škole, školskom klube detí, a za poskytovanie stravy školskej jedálni sa vzťahujú osobitné predpisy:

1. Zákon NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov,
2. Zákon NR SR č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov.

**§ 10**

**Zrušovacie a záverečné ustanovenia**

1. Zmeny a doplnky tohto všeobecne záväzného nariadenia schvaľuje Obecné zastupiteľstvo obce Abrahám .
2. Na tomto všeobecne záväznom nariadení sa uznieslo Obecné zastupiteľstvo obce Abrahám uznesením č. B8/2023/OZ – 6 dňa 19. 9. 2023.
3. Vydaním VZN č. 4/2023 sa ruší VZN č. 4/2022 schválené uznesením č. B/7 dňa 14. 12. 2022.
4. Toto nariadenie nadobúda účinnosť 19. 10. 2023.

V Abraháme, 18. 10. 2023

Mgr. Tibor Ležovič

starosta obce